Νικίτα Ρομάνοβιτς Ζαχάργιν-Γιουρίεφ

Ο Νικίτα Ρομάνοβιτς, ρωσ.: Никита Романович (π. 1522 - 23 Απριλίου 1586), γνωστός και ως Νικίτα Ρομάνοβιτς Ζαχάργιν-Γιουρίεφ, ήταν ένας εξέχων Ρώσος βογιάρος. Ο εγγονός του Μιχαήλ Α ́ (Τσάρος: 1613-1645) ίδρυσε τη Δυναστεία των Ρομάνοφ των Ρωσών Τσάρων.

 Βιογραφία 
Ήταν γιος του Ρομάν Γιουρίεβιτς Ζαχάριν (που απεβ. 16 Φεβρουαρίου 1543, και έδωσε το όνομά του στη δυναστεία Ρομάνοφ των Ρωσών μοναρχών), και της Ουλιάνας Ιβάνοβνας (απεβ. 1579). Ο Νικίτα Ρομάνοβιτς έγινε ο γαμπρός του Τσάρου Ιβάν Δ΄ του Τρομερού, ο οποίος νυμφεύτηκε την αδελφή εκείνου Αναστασία Ρομάνοβνα το 1547. Ο προπάππος του ήταν ο Ζαχάρι Ιβάνοβιτς Κόσκιν.

Ο Νικίτα Ρομάνοβιτς εμφανίζεται για πρώτη φορά σε ιστορικό αρχείο το 1547, όταν με την ευκαιρία του γάμου του Τσάρου με την Αναστασία Ρομάνοβνα, προωθήθηκε σε θαλαμηπόλο (spalnik) και οικονόμο (stolnik). Συμμετείχε ως σωματοφύλακας (rynda) του Τσάρου στις ατυχείς εκστρατείες κατά του χανάτου του Καζάν το 1547 και το 1548. Αργότερα έγινε βοηθός των πριγκίπων Βασίλι Σερεμπριάνι και Αντρέι Νόγκτεφ-Σουζντάλσκι με τον βαθμό του δίπλα-στον-τσάρο (okolnichy) στην Λιβονική εκστρατεία του 1559.

Του δόθηκε η θέση του βογιάρου το 1562. Τέσσερα χρόνια αργότερα, μετά το τέλος του αδελφού του Δανιήλ Ρομάνοβιτς, έγινε κυβερνήτης του Τβερ. Διηύθυνε αποσπάσματα του ρωσικού στρατού κατά τη διάρκεια της χειμερινής εκστρατείας του 1572 στη Νόβγκοροντ και κατά της Σουηδίας. Συμμετείχε επίσης στις Λιβονικές εκστρατείες του 1573 και 1577.

Πριν αποβίωσει (Μαρτίου 1584) ο Ιβάν Δ΄ ο Τρομερός άφησε τους δύο γιους του, τον Φιοντόρ Α΄ και τον Ντμίτρι, στη φροντίδα αξιόπιστων συνεργατών. Μέχρι που η ασθένεια τον κατέληξε στα τέλη του 1584, ο Νικίτα Ρομάνοβιτς, ως μοναδικός θείος του Τσάρου Φιοντόρ Α΄, ηγήθηκε της αντιβασιλείας. Απεβίωσε στις 23 Απριλίου 1586 και τάφηκε στο Μοναστήρι Noβοσπάσκυ κοντά στη Μόσχα.

 Οικογένεια 
Νυμφεύτηκε δύο φορές. Η πρώτη του σύζυγος, η Βαρβάρα Ιβάνοβνα Χοβρίνα-Γκολοβίνα (γενν. 18 Ιουνίου 1556), ήταν κόρη του κληρονομικού θησαυροφύλακα του Τσάρου της Ρωσίας και μιας πριγκίπισσας των Ρουρικιδών. Είχαν τέκνα:

 Άννα (γενν. 1585), παντρεύτηκε τον πρίγκιπα Ιβάν Φιοντόροβιτς Τρογιεκούροφ (γενν. 29 Μαΐου 1621). 
 Ευφημία (απεβ. 23 Μαρτίου 1602), παντρεύτηκε τον πρίγκιπα Ιβάν Βασίλιεβιτς Σίτσκι (απεβ. στο Μοναστήρι Κοζεοζέρο, 23 Μαρτίου 1608). 

Η δεύτερη σύζυγος τού Νικίτα Ρομάνοβιτς, Ευδοκία Αλεξάντροβνα Γκορμπάταγια-Σουίσκαγια (γενν. 4 Απριλίου 1581), μια άλλη πριγκίπισσα των Ρουρικιδών από το κλάδο Σουίσκι, ήταν 6η εξαδέλφη του μελλοντικού Βασιλείου Δ΄ της Ρωσίας. Από αυτήν, είχε παιδιά με το επώνυμο Νικίτιτς Ρομάνοφ:

 Φιοντόρ, έγινε ο Φιλάρετος πατριάρχης Μόσχας.
 Μάρφα (γενν. 1610), παντρεύτηκε τον πρίγκιπα Μπόρις Κεϊμπουλάτοβιτς Τσερκάσκιυ (γενν. 22 Απριλίου 1601). 
 Λεβ (απεβ. 1595). 
 Μιχαήλ (γενν. στη Νύρομπ, 18 Μαρτίου 1605), οκολνίτσιυ.
 Αλέξανδρος (απεβ. 15 Μαρτίου 1605), βογιάρος (το 1599). Νυμφεύτηκε πρώτα την πριγκίπισσα Ευδοξία Ιβάνοβνα Γκαλίτσινα (απεβ. 1 Αυγούστου 1597), και μετά με την Ιουλιανή Σεμιόνοβνα Πογκόζαγια (απεβ. 1622), χωρίς παιδιά.
 Νικίφορ (γεννημένος 1601) 
 Ιβάν "Κασσά" (απεβ. 1640), βογιάρος (το 1605), νυμφεύτηκε την πριγκίπισσα Ουλιάνα Φιοντόροβνα Λιτβίνοβα-Μασαλάσκαγια (γενν. 1650), και είχε παιδιά:
 Νικίτα (π. 1607 - 21 Δεκεμβρίου 1654), βογιάρος το 1645
 Αντρέι (γενν. 25 Απριλίου 1609) 
 Ντμίτρι (γενν. 4 Νοεμβρίου 1611) 
 Ιρίνα (γενν. 10 Σεπτεμβρίου 1615) 
 Πρασκόβια (γενν. 25 Οκτωβρίου 1622) 
 Ιβάν (απεβ. 30 Ιουλίου 1625) 
 Ουλιάνα (απεβ. 1565) 
 Ιρίνα (γενν. 6 Ιουνίου 1636), παντρεύτηκε το 1602 τον Ιβάν Ιβάνοβιτς Γκοντούνοφ (γενν. 1610), οκολνίτσιυ (το 1603), 2ο εξάδελφο του Μπόρις Γκοντούνοφ, και είχε παιδιά:
 Πιότρ, οικονόμος, νυμφεύτηκε και είχε παιδιά:
 Γκριγκόρ, οικονόμος (το 1678), νυμφεύτηκε τη Μάρφα Αφανάσιεβνα, χωρίς παιδιά.
 Αναστασία (απεβ. 1655), παντρεύτηκε τον πρίγκιπα Μπόρις Μιχαήλοβιτς Λύκοφ-Ομπολένσκι, έναν από τους Επτά Βογιάρους του 1610.
 Βασίλι (γενν. στο Πέλυμ, 15 Φεβρουαρίου 1601).

 Παραπομπές 

 Αναφορές 
 Αυτό το άρθρο περιλαμβάνει περιεχόμενο που προέρχεται από το Ρωσικό Βιογραφικό Λεξικό, 1896-1918.

ΚΑτηγορία:Οίκος Ρομάνοφ